Държавен вестник, бр. 100, 2015 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  100
(4) Членовете на контролния орган на 
МИГ трябва да отговарят на условията на 
ал. 3, т. 2, 3 и 5.
(5) Членовете на колективния управите-
лен орган и представляващите членовете 
на колективния управителен орган на МИГ, 
когато същите са юридически лица, както и 
членовете на контролния орган не могат да 
са свързани лица помежду си по смисъла на 
§ 1 от допълнителните разпоредби на Тър-
говския закон.
(6) Алинея 1, т. 1, буква „а“ не се прилага 
по отношение на община, член на МИГ, когато:
1. е включена в приложение № 1 и има 
седалище в съответния областен град;
2. в територията на МИГ са включени 
населените места на общината, без града, 
център на общината, в строителните му гра-
ници, посочени в приложение № 2.
Чл. 13. (1) Местната инициативна група 
осигурява за срока на изпълнение на страте-
гията за ВОМР:
1. самостоятелен офис;
2. служители на пълен работен ден за по-
зициите изпълнителен директор и експерт по 
прилагане на стратегията за ВОМР;
3. офисоборудване за осъществяване на 
дейността, в това число принтер, оборудвани 
работни места и компютри, съответстващи 
на броя на осигурените служители.
(2) Правомощията на изпълнителния ди-
ректор се определят в устава на МИГ и в 
трудовия му договор. 
(3) Изпълнителният директор трябва да има:
1. завършено висше образование, най-малко 
степен „бакалавър“;
2. професионален стаж най-малко 5 години; 
3. управленски опит най-малко две години;
4. опит в реализиране на проект, програма 
или стратегия със стойност над 100 хиляди 
лева, финансирани от ЕС или от други меж-
дународни донори.
(4) Експертът по прилагане на стратегията 
за ВОМР трябва да има:
1. завършено висше образование, най-малко 
степен „бакалавър“;
2. професионален стаж най-малко две го­
дини.
(5) При необходимост МИГ може да нае-
ме на трудов договор и други служители за 
изпълнение на стратегията, извън посочените 
в ал. 1, т. 2, които трябва да отговарят на 
изискванията на ал. 4 и 7.
(6) При наемане на служител по реда на 
ал. 5 на длъжност „счетоводител“ се прилагат 
изискванията на чл. 18 от Закона за счето-
водството, без да се изисква изпълнение на 
условията по ал. 4.
(7) Служителите на МИГ не могат да са 
членове на колективния управителен орган 
или на контролния орган на МИГ и да са 
свързани лица с членовете на колективния 
управителен орган или на контролния орган 
на МИГ по смисъла на § 1 от допълнителните 
разпоредби на Търговския закон.
Раздел III
Изисквания към стратегиите за ВОМР
Чл. 14. (1) Стратегия за ВОМР се разра-
ботва по образец съгласно приложение № 3 
за период до 31 декември 2020 г. 
(2) Проектът на стратегия за ВОМР се 
одобрява от колективния върховен орган на 
МИГ след публично проведени консултации, 
обсъждания, информационни срещи и други 
със заинтересованите страни, като поканата 
за събитието се публикува на интернет стра-
ницата на МИГ.
(3) При съгласуване на проекта на стра-
тегия за ВОМР задължително се провежда 
обществено обсъждане.
Чл. 15. (1) В стратегията за ВОМР МИГ 
може да включи мерки, които:
1. са избрани в ПРСР 2014 – 2020 г.;
2. не са включени в ПРСР 2014 – 2020 г., 
но са част от Регламент (EC) № 1305/2013;
3. са извън обхвата на мерките от Регламент 
(EC) № 1305/2013, но съответстват на целите 
на регламента;
4. са определени в програмите, посочени 
в чл. 2, ал. 2.
(2) Всяка мярка в стратегия за ВОМР съ-
държа описание на целите и обхвата на мяр-
ката, допустимите получатели, допустимите 
дейности и разходи, определените финансови 
параметри за проектите, интензитет на фи-
нансовата помощ, размер на финансовата 
помощ, критериите за оценка на проектите 
и тяхната тежест.
(3) При избор на мерки, включени в ПРСР 
2014 – 2020 г., МИГ може да определи условия, 
различни от програмата, но отговарящи на 
условията на Регламент (EC) № 1305/2013. 
(4) При избор на мерки, включени в Регла-
мент (EC) № 1305/2013, които не са част от 
ПРСР 2014 – 2020 г., мерките от стратегията 
трябва да съответстват на приложимите ус-
ловия на регламента.
(5) При избор на мярка извън обхвата на 
Регламент (EC) № 1305/2013 мярката трябва 
да допринася за постигането на приоритетите 
на ПРСР 2014 – 2020 г. и на стратегията за 
ВОМР.
(6) За мерки от стратегията за ВОМР, 
които са мерки/операции, финансирани от 
оперативните програми, се прилагат условия, 
определени от съответния УО.
Чл. 16. (1) Мерките в стратегия за ВОМР 
се разработват при спазване на установената 
липса на припокриване и координация по 
всички програми, финансирани със средства 
на ЕС.